ȘTIRI… INFORMAȚII… EVENIMENTE… (XXXVII)

ȘTIRI… INFORMAȚII… EVENIMENTE… (XXXVII)

CRISTIAN ȚOPESCU (26.03.1937 – 15.05 2018)

Cristian Țopescu, cunoscutul comentator sportiv, a părăsit această lume la vârsta de 81 de ani. Vocea reputatului jurnalist a entuziasmat generații întregi de iubitori ai sportului (și nu numai) prin marile victorii românești în arenele internaționale pe care le-a comentat; cum ar fi prima notă de 10 din istoria gimnasticii, obținută de Nadia Comăneci la Olimpiada din 1976, de la Montreal.

Dumnezeu să-l odihnească în pace!

***

1.06.1957 – S-a înființat, la București, Muzeul Literaturii Române. A fost fondat de către criticul și istoricul literar Perpessicius, care a fost și primul director al instituției.

***

2.06.1816 – S-a născut Constantin A. Rosetti, politician român (d. 1885).

***

2.06.1821 – S-a născut Ion C. Brătianu, politician român (d. 1891).

***

2.06.1880 – Guvernul SUA recunoaște independența de stat a României.

***

3.06.1904 – S-a născut Athanase Joja, filosof și logician român, membru al Academiei Române. (d. 1972).

***

4.06.1920 – Se încheie Tratatul de la Trianon între Puterile Aliate și Ungaria. Recunoașterea pe plan internațional a unirii Transilvaniei, Banatului, Crișanei și Maramureșului cu România (a intrat în vigoare la 26 iulie 1921).

***

5.06.1779 – S-a născut Gheorghe Lazăr, cărturar iluminist, unul dintre întemeietorii învățământului românesc modern (d. 1823).

***

16.06.1462 – Vlad Țepeș a condus un atac surpriză, de noapte, asupra taberei otomane (nu se cunoaște numele localității unde s-a petrecut lupta), provocând mari pierderi inamicului și o mare debandadă.

***

17.06.1473 – Călugărul Nicodim de la mânăstirea Neamț a terminat „Tetraevangheliarul”, lucrare vestită pentru miniaturile sale și pentru că în el se află portretul lui Ștefan cel Mare.

***

17.06.1825 – S-a născut Elena Cuza, soția domnitorului Alexandru Ioan Cuza (d. 1909).

Contents